Klovn (sesong 3)

Sesong 3 av TV-serien Klovn gikk første gang på dansk TV, TV 2 Zulu, våren 2006. Sesongen på 10 episoder er også tittelert «Mod nye katastrofer».

Faste skuespillere var:
Casper Christensen som Casper
Iben Hjejle som Iben
Frank Hvam som Frank
Mia Lyhne som Mia

Episodeoversikt

Episode 21
«Rosé-forbandelsen» ble først sendt 6. mars 2006.

Frank planlegger et nytt standup-show, men alt blir snudd på hodet når han gir flesk til en muslimsk gutt, og når han våkner naken i samme hotellseng som Casper og hotell-personalet tror de er homofile. Samtidig er Mias fetter Andreas på overnattingsbesøk, og det tar ikke lang tid før Frank blir stemplet som både gjerrigknark og rasist i sitt eget hjem.

Episode 22
«London Kashmir» ble først sendt 13. mars 2006.

Frank og Mia har lenge trodd at Mia er gravid, men nå viser det seg at hun ikke er det på grunn av en feil med graviditetstesten. De blir anbefalt å gå i en terapigruppe der Frank forteller en løgnhistorie om at Mia mistet barnet hun bar på i niende måned.

Episode 23
«Pepino & Pepito» ble først sendt 20. mars 2006.

Frank har lovet naboen sin, som han deler parabolantenne med, at han skal være klovn i barnebursdagen til sønnens 5-årsdag. Casper synes det er en idiotisk ide helt til han ser den unge datteren i huset. Plutselig vil også Casper være klovn. Casper blir skuffet da selskapet kommer og datteren er bortreist. Ingen ting blir bedre når han har sex med konen i huset mens Frank og alle barna er på vei inn i leiligheten. Samtidig skal Frank og Mia skaffe seg alarm i huset og Frank havner i en dum situasjon da koden til alarmen er navnet til den pene damen som installerte alarmen.

Episode 24
«Nina kære Nina» ble først sendt 27. mars 2006.

Frank har endelig fått lov til å bli med i den lokale ølklubben. Alle medlemmene der skryter av at de har en utrolig flink vaskehjelp, så Frank henger seg på med å "låne" henne. Casper tar med seg Frank for å kjøpe et nytt jaktgevær og når Frank kommer hjem oppdager han at Nina har dødd av sjokk etter å ha lest boken Mein Kampf. Men før politiet kommer, klarer Frank ved et uhell å skyte henne med det nye geværet sitt.

Episode 25
«100 dage i forum» ble først sendt 3. april 2006.

Frank har fått hemoroide under jakt, men er redd for at det er kreft. Han tør ikke å si noe til legen da legen viser seg å være en av hans gamle kjærester. Samtidig skal han og Casper sette opp en teaterforestilling, og Frank blir skuffet når produksjonen vil at en annen person skal spille hans rolle.

Episode 26
«Biggie Blackie» ble først sendt 10. april 2006.

Frank og Casper har investert i en travhest, men Frank havner fort på kant med både jockeyen og parkeringsvakten. Samtidig skal Frank og Mia ta opp et lån i banken, og Frank har sine tvil når mannen i banken er mørkhudet. Enda verre blir det for Frank når Mia forteller at hun tidligere hadde en mørkhudet kjæreste.

Episode 27
«Længe leve demokratiet» ble først sendt 17. april 2006.

Frank hjelper sin svigerfar med å henge opp hans valgplakater før valget, men å ha svigerforeldrene boende i huset byr på visse utfordringer. Samtidig skal Frank og Caspers ølklubb gjøre en avtale med Carlsberg, men dette skaper også problemer for Frank med trange sko, illeluktende føtter, en høyt kristen sekretær og visse skraper i bil-lakken.

Episode 28
«Bøssernes Kennedy» ble først sendt 24. april 2006.

Frank blir tvunget av sine naboer til å samarbeide med Klaus Bondam for å få stille veier i nabolaget, men det byr på flere utfordringer enn fordeler. Samtidig prøver Casper å få solgt rettighetene til "Langt fra Las Vegas" til Kina, men er mer fokusert på å få seg en natt med en kinesisk dame. Frank har fått nye hansker av Mia, men de blir fort frastjålet dem av en rentboy som Frank gir skyss til.

Episode 29
«En revisor-smølfe-CD» ble først sendt 1. mai 2006

Frank får en smurfe-CD av sin revisor, men det får kriminelle konsekvenser. Samtidig er Frank og Mia på jakt etter et sommerhus, og problemene strømmer på når Michael- og Susan Carøe også er interessert i huset. Mia og Iben blir ikke fornøyde når Frank og Casper kjøper samme intime gave til begge to.

Episode 30
«God jul, Frank» ble først sendt 8. mai 2006.

Frank og Casper befinner seg i en bank under et ran, og det får flere problematiske konsekvenser. Casper har bestemt seg for å starte et nytt og bedre liv som familiefar, men det går ikke helt som planlagt. Frank og Mia feirer julaften med Pivert og Bodil, og Frank får en julegave som etterlater seg diverse "merker". Franks julegave til gjengen i ølklubben blir ikke så populær som han hadde håpet.

Eksterne lenker 
 Klovn, akas.imdb.com 

Klovn (TV-serie)